钦定古今图书集成/明伦汇编/氏族典/第454卷 > 《廖用贤尚友录》 > 宋世景
## 钦定古今图书集成/明伦汇编/氏族典/第454卷 > 《廖用贤尚友录》 > 宋世景

按《魏书宋世景传》：“世景，广平人，河南尹翻之第三弟
也。举秀才，对策上第，拜国子助教，迁司徒法曹行参
军，裁决疑狱，剖判如流。左仆射源怀引为行台郎，巡
察州镇十有馀所，黜陟赏罚，莫不咸允。以荐为尚书
右丞，行荥阳太守。发奸摘伏，有若神明。于是上下震
𢙀，莫敢犯禁。坐弟道玙事，除名，卒。”